CELEX: 32013D0525
Language: sk
Date: 2013-10-22 00:00:00
Title: 2013/525/EÚ: Vykonávacie rozhodnutie Rady z  22. októbra 2013 , ktorým sa mení vykonávacie rozhodnutie 2011/77/EÚ o poskytnutí finančnej pomoci Únie Írsku

24.10.2013   
            
            
               SK
            
            
               Úradný vestník Európskej únie
            
            
               L 282/71
            
         VYKONÁVACIE ROZHODNUTIE RADY
   z 22. októbra 2013,
   ktorým sa mení vykonávacie rozhodnutie 2011/77/EÚ o poskytnutí finančnej pomoci Únie Írsku
   (2013/525/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Rady (EÚ) č. 407/2010 z 11. mája 2010, ktorým sa zriaďuje európsky finančný stabilizačný mechanizmus (1), a najmä na jeho článok 3 ods. 2,
   so zreteľom na návrh Európskej komisie,
   keďže:
   
               (1)
            
            
               Rada na žiadosť Írska poskytla Írsku finančnú pomoc prostredníctvom vykonávacieho rozhodnutia 2011/77/EÚ (2) na podporu silného ekonomického a reformného programu, ktorého cieľom je obnoviť dôveru, zabezpečiť návrat hospodárstva k udržateľnému rastu a ochrániť finančnú stabilitu v Írsku, eurozóne a Únii.
            
         
               (2)
            
            
               Dňa 10. júla 2013 Komisia dokončila desiate preskúmanie programu ekonomických reforiem Írska.
            
         
               (3)
            
            
               Krátke predĺženie obdobia dostupnosti finančnej pomoci je nevyhnutné, aby umožnilo komplexné a dôkladné posúdenie plnenia programu v rámci konečného preskúmania a zabezpečilo by, že o uvoľnení poslednej splátky sa bude môcť rozhodnúť včas.
            
         
               (4)
            
            
               Vykonávacie rozhodnutie 2011/77/EÚ by sa preto malo príslušným spôsobom zmeniť,
            
         PRIJALA TOTO ROZHODNUTIE:
   Článok 1
   Článok 1 ods. 2 vykonávacieho rozhodnutia 2011/77/EÚ sa nahrádza takto:
   
      „2.   Finančná pomoc je k dispozícii po dobu troch rokov a dvoch mesiacov počnúc prvým dňom po nadobudnutí účinnosti tohto rozhodnutia.“
   
   Článok 2
   Toto rozhodnutie nadobúda účinnosť dňom jeho oznámenia.
   Článok 3
   Toto rozhodnutie je určené Írsku.
   
      V Luxemburgu 22. októbra 2013
      
         
            Za Radu
         
         
            predseda
         
         L. LINKEVIČIUS
      
   
   
      (1)  Ú. v. EÚ L 118, 12.5.2010, s. 1.
   
      (2)  Vykonávacie rozhodnutie Rady 2011/77/EÚ zo 7. decembra 2010 o poskytnutí finančnej pomoci Únie Írsku (Ú. v. EÚ L 30, 4.2.2011, s. 34).